Завоеванията над българските земи от османските турци се осъществяват от четирима последователни султани: Орхан I, Мурад I, Баязид I и Мехмед I, като между управлението на последните двама е разположен периодът на Османското междуцарствие. Съпротивата на българските владетели е част от българо-османските войни. Както показват фактите, превземането на България трае 55 години, а не както в широкото обществено съзнание е възприето да се счита, че това се случва за няколко месеца.